[Alexander Episcopus, servus servorum Dei, dilectis filiis Rodulfo Abbati et fratribus Cluniacensibus, salutem et Apostolicam benedictionem. Justis petentium desideriis dignum est nos facilem præbere consensum, et vota, quæ à recto rationis tramite non discordant, effectu sunt prosequente complenda. Eapropter, dilecti in Domino filii, vestris justis postulationibus grato concurrentes assensu, Ecclesiam sancti Joannis à vobis constructam in terra, quam à Gozero Grosso emptionis titulo acquisistis, sicut eam impræsentiarum legitimè possidetis, et rationabiliter acquisisse noscimini, devotioni vestræ auctoritate Apostolica confirmamus, et præsentis scripti patrocinio communimus, statuentes, etc. Datum Anagniæ XVI. Kalendas Februarii.]